Անդի Լիլյա

Անդի Լիլյա (ալբ․՝ Andi Lila, փետրվարի 12, 1986(1986-02-12)[…], Կավայա, Տիրանայի գավառ, Ալբանիա), ալբանացի ֆուտբոլիստ, հանդես է եկել կիսապաշտպանի կամ պաշտպանի դիրքերում։


== Ակումբային կարիերա ==
Անդի Լիլյան իր կարիերան սկսել է իր հայրենի Կավայա քաղաքի «Բեսա» ակումբում։ 16 տարեկան հասակում Անդի Լիլյան կատարել է իր նորամուտը Բարձրագույն լիգայում՝ 2002 թվականի դեկտեմբերի 14-ին փոխարինման դուրս գալով «Տեուտա» ակումբի դեմ արտագնա խաղում։ 2007 թվականի հունվարին Անդի Լիլյան տեղափոխվել է հունական «Իրակլիս» ակումբ, բայց չի կարողացել պատշաճ կերպով ցույց տալ իրեն և կարճ ժամանակ անց վերադարձել է «Բեսա»։ Շուտով նա դարձել է թիմի ավագ և մեծ ներդրում ունեցել 2007/08 մրցաշրջանի Ալբանիայի առաջնությունում բրոնզե մեդալի նվաճման գործում։ Այդ հաջողությունից հետո Անդի Լիլյան տեղափոխվել է «Տիրանա», որի կազմում անցկացրել է հաջորդ երեք մրցաշրջանները։ Այդ ժամանակաշրջանը եղել է լավագույնը խաղացողի կարիերայում։ «Տիրանայի» կազմում նա 2009 թվականին հաղթել է Ալբանիայի սուպերգավաթի խաղարկությունում, իսկ 2011 թվականին նվաճել Ալբանիայի գավաթը։ Ալբանական սուպերլիգայում իր առաջին գոլը Անդի Լիլյան խփել է 2008 թվականի սեպտեմբերի 14-ին՝ «Պարտիզանի» ակումբի դեմ դերբիի վերջին րոպեին գրավելով հակառակորդի դարպասը և հաղթանակ բերելով իր թիմին.
2011 թվականի հունիսի 24-ին Անդի Լիլյան պայմանագիր է կնքել հունական «ՊԱՍ Յանինա» ակումբի հետ. տրանսֆերի արժեքը կազմել է 700 հազար եվրո՝ գումարած պարգևատրման գումարները։ 2014 թվականի հուլիսի 12-ին Անդի Լիլյան հայտարարել է, որ «ՊԱՍ Յանինա» ակումբի հետ իր պայմանագրի ժամկետն ավարտվում է, և ինքը պատրաստ է տեղափոխվելու Խորվաթիայի «Ռիեկա»։ Սակայն հետո նա հրաժարվել է տեղափոխվելուց և եռամյա նոր պայմանագիր է կնքել հունական ակումբի հետ։
2014 թվականի դեկտեմբերի 28-ին Անդի Լիլյան հաստատել է, որ տեղափոխվում է իտակալան ճգնաժամ ապրող «Պարմա» ակումբ՝ դառնալով նրա առաջին ձեռքբերումը 2015 թվականի ձմեռային տրանսֆերային պատուհանի ընթացքում։ «Պարմայի» կազմում իր դեբյուտը Անդի Լիլյան կատարել է հունվարի 14-ին Իտալիայի գավաթի խաղարկության շրջանակներում անցկացվող «Կալյարիի» դեմ տնային խաղում։ Սակայն հանդիպման 13-րդ րոպեին նա ստացել է վնասվածք և չի կարողացել շարունակել խաղը։ Խաղադաշտ է վերադարձել երկու ամիս անց և առաջին իսկ խաղում խփել իր առաջին գոլը իտալական Սերիա А-ում՝ բացելով «Սասուոլո» ակումբի դեմ արտագնա խաղի հաշիվը։ 2015 թվականի մարտի 4-ին Միլանի «Ինտերի» դեմ արտագնա խաղի առաջին խաղակեսի վերջում Անդի Լիլյան հավասարեցրել է հաշիվը։ Ընդմիջման ժամանակ Անդի Լիլյային փոխարինել է այլ ֆուտբոլիստ, իսկ հանդիպման հաշիվը մնացել է 1:1։
«Պարմայի» սնանկացումից հետո Անդի Լիլյան 2015 թվականի օգոստոսի առաջին օրերին մարզվել է ալբանական «Սկանդերբեու» ակումբի հետ, սակայն հետո վերադարձել է «ՊԱՍ Յանինա»։


== Կարիերան հավաքականում ==
Անդի Լիլյան խաղացել է Ալբանիայի պատանեկան ու երիտասարդական հավաքականների կազմում։ 2007 թվականի նոյեմբերի 21-ին նա կատարել է իր դեբյուտը գլխավոր հավաքականում՝ մասնակցելով Ռումինիայի հավաքականի դեմ խաղին, որ անցկացվել է 2008 թվականի Եվրոպայի առաջնության որակավորման փուլի վերջին տուրի շրջանակներում։ Լիլյան դաշտ է դուրս եկել թիմի մեկնարկային կազմում և մասնակցել ողջ խաղին, իսկ նրա ակումբը պարտվել է 1:6 հաշվով։


== Ելույթների վիճակագրություն ==


=== Հավաքականում ===
Ընդհանուր՝ 59 խաղ / 0 գոլ eu-football.info


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)